CELEX: 62006CJ0402
Language: bg
Date: 2007-07-18 00:00:00
Title: Решение на Съда (седми състав) от 18 юли 2007 г.#Op- en Overslagbedrijf Van der Vaart BV срещу Staatssecretaris van Financiën.#Искане за преюдициално заключение: Hoge Raad der Nederlanden - Нидерландия.#Обща митническа тарифа - Тарифно класиране - Комбинирана номенклатура - Продукт, получен чрез коагулацията на мляко и екстракцията на значителна част от суроватката.#Дело C-402/06.

Решение на Съда (седми състав) от 18 юли 2007 г. — Op-en Overslagbedrijf Van der Vaart/Staatssecretaris van Financiën
      (Дело C-402/06)
      „Обща митническа тарифа — Тарифно класиране — Комбинирана номенклатура — Продукт, получен чрез коагулацията на мляко и екстракцията на значителна част от суроватката“
      Обща митническа тарифа — Тарифни позиции (вж. точки 27 и 35; точки 1—2 от диспозитива)
      Предмет 
      
         
               Преюдициално запитване — Hoge Raad der Nederlanden — Тълкуване на приложение І към Регламент (ЕО) № 1734/96 на Комисията от
                  9 септември 1996 година за изменение на приложение І към Регламент (ЕИО) № 2658/87 на Съвета относно тарифната и статистическа
                  номенклатура и Общата митническа тарифа (ОВ L 238, стр. 1) — Продукт, получен чрез коагулацията на мляко и екстракцията на
                  значителна част от суроватката, съдържащ 2 % от протеините от суроватка, разградени от действието на ензим, добавен по време
                  на процеса на сушене от 24 до 36 часа
               
            Диспозитив 
      
         
                  1.
               
               
                  
               
               
                  	Позиция 0406 от Комбинираната номенклатура, фигурираща в приложение І към Регламент (ЕИО) № 2658/87 на Съвета от 23 юли 1987 година
                     относно тарифната и статистическа номенклатура и Общата митническа тарифа, както е изменена с Регламент (ЕО) № 1734/96 на
                     Комисията от 9 септември 1996 година, трябва да се тълкува в смисъл, че в нея може да бъде класиран продукт като този по главното
                     производство, получен от кисело мляко, голяма част от чийто серум е била отнета и чието съдържание на серумни протеини е било
                     намалено под влияние на ензим до 2 % от общото количество на протеините по време на процес на сушене от 24 до 36 часа, и съставен
                     от казеин и от повече от 50 % влага.
                  
               
            
         
                  2.
               
               
                  
               
               
                  	Подпозиция 0406 20 90 от Комбинираната номенклатура трябва да се тълкува в смисъл, че в нея може да бъде класиран продукт
                     като този по главното производство, съдържащ повече от 50 % влага и по-малко от 1 % мазнини, който е смлян на правилни гранули
                     от 2 до 4 mm и е предназначен за употреба в производството на гарнитури за пица и в приготвянето на сосове със сирене.